cyanic-selkie/wikianc huggingface dataset:
কেদার রায়
বারো ভুঁইয়াদের সাথে সম্পর্ক
ঈসা খাঁয়ের সাথে তার পূর্বে শখ্যতা ছিল| মোগলবিরোধিতা ছিল তার একটা কারণ। কেদার রায় আর ঈশা খাঁ দুজনে ছিলেন ভাল বন্ধু। একসাথে যুদ্ধ করেছিলেন আরাকান রাজের বিরুদ্ধে। জয়ীও হয়েছিলেন। অল্পকাল ছিল তাদের বন্ধুত্ব। সেই অল্পকালেই এই মিলিত শক্তিকে ভয় পেত আরাকানের মগ বাহিনী। মানসিংহও অনেক ছক কষেছিলেন এই মিলিত বাহিনীর জন্য। ব্রিটিশ রানী এলিজাবেথ কর্তৃক সম্রাট আকবরের দরবারে প্রেরিত দূত রালফ ফিচ উল্লেখ করেছেন, তার শ্রীপুর সফরকালে (১৫৮৬) সেখানকার শাসক আকবরের বিরুদ্ধে বিদ্রোহী হন। কুতলু লোহানীর (উড়িষ্যার লোহানী রাজ্যের প্রতিষ্ঠাতা) সঙ্গে কেদার রায়ের শখ্যতা ছিল। তিনি খাজা সুলায়মান লোহানীর সহযোগিতায় মুঘল দুর্গাধিপতির নিকট থেকে ১৫৯৩ সালে ভূষণা দুর্গ দখল করেন এবং ১৫৯৬ সাল পর্যন্ত এ দুর্গ স্বীয় অধিকারে রাখেন। ওই বছরই দুর্জন সিংহের নেতৃত্বে মুঘল বাহিনী ভূষণা দুর্গ আক্রমণ করে। মুঘল অবরোধকালে দুর্গের অভ্যন্তরে কামানের গোলা বিস্ফোরণে সুলায়মান লোহানী নিহত হন এবং কেদার রায় আহত হয়ে সোনারগাঁওয়ে ঈসা খাঁর নিকট আশ্রয় গ্রহণ করেন।
কেদার রায় বনাম ঈসা খা
পরবর্তী কালে কেদার রায় ও চাঁদ রায়ের সাথে ঈসার বন্ধুত্ব শত্রুতায় পরিণত হয়|কারণ ঈসা খা জোর করে কেদার রায়ের বিধবা কন্যা স্বর্ণময়ীকে বিয়ে করে ছিলেন| স্বর্ণময়ীর রূপ দেখে মোহিত হয়েছিলেন ঈসা খাঁ। বিয়ে করতে চায় বিধবা স্বর্ণময়ীকে।বাবা চাঁদ রায় ও ভাই কেদার রায় দুজনেই ভয়াবহ ক্ষেপে উঠলেন এতে। কেদার রায় আর ঈসা খাঁর বন্ধুত্ব সেখানেই শেষ। ঈসা খাঁ  একদিন যাত্রা পথে আক্রমণ করে স্বর্ণময়ীকে তুলে নিয়ে যায়। তার নাম হল সোনাবিবি।কেদার রায়ের কুলগুরু শ্রীমন্ত খাঁ(ভট্টাচার্য) স্বর্ণমণিকে ছলপূর্বক ইসার হাতে তুলে দেয় | শ্রীমন্তের প্রতিহিংসাপরায়ণতার কারণ ছিল তার পরিবর্তে এক দেবল ব্রাহ্মণকে কেদার-চাঁদ ভ্রাতৃদ্বয়ের গুরু রূপে গ্রহণ করা| স্বর্ণময়ী বা সোনাবিবির নাম থেকে ঈসা খাঁর রাজধানীর নাম লোকমুখে সোনারগাঁ হয়েছে।এরপর এনায়ৎ খানকে দূতরূপে পাঠিয়েছিল চাঁদ রায়ের কাছে পত্র দিয়ে। এর ফলে ক্রুদ্ধ কেদার রায় ঈসা খানের কলাগাছিয়া দুর্গ আক্রমণ করে বিধ্বস্ত করেন| সেখান থেকে ঈসা পলায়ণ করে মেদিনীপুরে ত্রিবেণী দুর্গে চলে যায়|
কেদার রায় তীব্র যুদ্ধে ঈসা খাকে হারিয়ে একের পর এক অঞ্চল বিধ্বস্ত ও করায়ত্ত করতে থাকেন| এরপর এক ছিন্ন করে ঈশা খার রাজধানী আক্রমণ করেছিলেন।আরাকান রাজের সাথে যুদ্ধে ঈশা খাকে সাহায্য করলেন না|মৃত্যুর আগে পর্যন্ত তিনি ঈশা খাকে ক্রমাগত আক্রমণ করেছিলেন
নৌবাহিনী
তিনি বিপুলসংখ্যক রণতরীর অধিকারী কেদার রায় একটি সুশিক্ষিত নৌবাহিনী গড়ে তুলেছিলেন এবং কিছু ভাগ্যান্বেষী পর্তুগিজকে তার রণতরীর অধ্যক্ষ নিয়োগ করেছিলেন। তাদের মধ্যে বিখ্যাত ছিলেন ডোমিনিঙ্গ কার্ভালো। মধ্যযুগের ভারতে হওয়া সবচেয়ে বিধ্বংসী নৌযুদ্ধে জয়ী হয়েছেন কেদার রায় ।
দস্যু দমন ও মোগলদের সাথে যুদ্ধ
অন্যদিকে আরাকানরাজ মেংরাজাগি বা সেলিমশার দৃষ্টি সর্বদাই সন্দ্বীপের উপর ছিল| তিনি ১৫০ রণতরী পাঠিয়ে সন্দ্বীপ হস্তগত করতে চাইলে কেদারের বাহিনীর সাথে তার যুদ্ধ হয় এবং মগরা পরাজিত হয়, সাথে ১৪০ টি তরী কেদার রায় হস্তগত করে ফেলেন| ক্রোধোন্মত্ত আরাকানসম্রাট পরের বার ১০০০ রণতরী ও বিপুল সৈন্য প্রেরণ করলে আরও ভীষণ যুদ্ধ হয় এবং এতেও মগরা পরাজিত হয়, ফলস্বরূপ প্রায় ২০০০ মগসৈন্য এতে নিহত হয়| অবিভক্ত বঙ্গের ইতিহাস অনুসারে, এমন ভীষণ নৌযুদ্ধ বাংলায় আর দেখা যায়নি| পরবর্তীতে কাভার্লো ক্ষতিগ্রস্ত তরীগুলো মেরামতের জন্য শ্রীপুরে যান| কেদার রায় ঐ সময় মোগলদের আক্রমণ প্রতিহত করতে ব্যতিব্যস্ত থাকায় আরাকানরাজ সন্দ্বীপ দখল করে ফেলে|
মান সিংহ দ্বিতীয়বার কেদারের সম্মুখীন হতে প্রস্তুত| তিনি মন্দা রায়ের নেতৃত্বে কেদারের বিরুদ্ধে অর্ধচন্দ্রযুক্ত পতাকাসহ মোগল নৌবাহিনী প্রেরণ করলে কালিন্দী নদীতে ভীষণ যুদ্ধ হয়| যুদ্ধে মন্দা রায় কেদার কর্তৃক পরাজিত ও নিহত হয়| এই যুদ্ধে অধিকাংশ মোগলসেনা নিহত হয় এবং অবশিষ্ট সেনা পলায়ণ করে| তাদের শোণিতধারায় কালিন্দীর জল রক্তিম হয়ে উঠে| কার্ভালো ছাড়া কেদারের যে কজন সেনাপতি ও অন্যতম যোদ্ধাদের নাম পাওয়া যায় তারা হলেন রঘুনন্দন রায়, রামরাজা সর্দ্দার, পর্তুগিজ ফ্রান্সিস, কালীদাস ঢালী, শেখ কালু|
পরের বার মান সিংহ সেনাপতি কিলমক খানকে সৈন্যসমেত প্রেরণ করলে সেও পরাজিত ও বন্দী হয়| ইউরোপীয় ভ্রমণকারীরা তাদের বর্ণনায় কেদার রায় ও মান সিংহ এর মধ্যে চারবার যুদ্ধের কথা উল্লেখ করেছেন|
চতুর্থ বার মান সিংহ বিপুল সংখ্যক সৈন্য নিয়ে বিক্রমপুরের দিকে অগ্রসর হন| সুসঙ্গ রাজবংশের রাজা রঘুনাথ সিংহ মোঘল সম্রাট আকবরের সিংহাসনারোহনের পর তার সাথে এক চুক্তি করেন। এই চুক্তির অংশ হিসেবে রাজা রঘুনাথ সিংহকে মানসিংংহ এর পক্ষে বিক্রমপুরের চাঁদ রায়, কেদার রায় এর বিপক্ষে যুদ্ধে অংশ গ্রহণ করতে হয়। প্রায় নয় দিন ব্যাপী এই ভীষণ যুদ্ধ চলতে থাকে| পরিশেষে কেদার রায় পরাস্ত হলে রাজা রঘুনাথ সেখান থেকে অষ্ট ধাতুর এক দুর্গা প্রতিমা নিয়ে আসেন এবং রাজ মন্দিরে স্থাপন করেন যা আজো দশভূজা মন্দির নামে সুপরিচিত। তখন থেকেই সু-সঙ্গের সাথে দুর্গাপুর যোগ করে ঐ অঞ্চলের নামকরণ হয় সুসঙ্গ দুর্গাপুর। এবং বলা হয় যে তার কিছুকাল পরে আরও যুদ্ধ চললে বিদ্রোহ দমন করে কেদারের রাজ্য বিদ্রোহীদের তথা রঘুনন্দন, রামরাজা, শেখ কালু, ফ্রান্সিসদের মধ্যে বণ্টন করে মান সিংহ প্রত্যাবর্তন করেন|
মৃত্যু
এই বঙ্গবীরের ট্রাজেডি সম্পর্কে কিছু প্রবাদ ও তথ্য পাওয়া যায়|
তার মৃত্যুর পর তার রাজ্য লুণ্ঠন করে মুঘল সৈন্যরা। মাটিতে মিশে যায় তার রাজধানী শ্রীপুর। মোগলদের বিরুদ্ধে বারো ভুঁইয়াদের একজোট করতে কেদার রায় বহু চেষ্টা করেন, কিয়ত্‍ সাফল্য লাভ করলেও তিনি এ কার্যে বিফল হন শেষ পর্যন্ত| তারা একজোট হলে হয়তো পরবর্তী ইতিহাস অন্যরকম হতো কিন্তু বারোভুঁইয়াদের মধ্যে রেষারেষি চরম স্তরের ছিল, এর সুবিধা মানসিং অবশ্যই পেয়েছিলেন| তবে কেদার রায়ের কৃতিত্ব দেশপ্রেমীদের কাছে অবশ্যই অক্ষয় অমর হয়ে থাকবে| বহু টোল, পাঠশালা, মন্দির, কারাগার ,কোষাগার, সেনা ছাউনী তিনি নির্মাণ করেছিলেন| তার প্রজাবাৎসল্য বহুচর্চিত ও বন্দিত ছিল| যদিও তার বহু কীর্তি পদ্মানদীর জলে ভেসে গিয়েছে| এর ফলে পদ্মা শ্রীপুর স্থানে ‘কীর্তিনাশা’ বলে পরিচিত|
পত্রযুদ্ধ
বিক্রমপুরের যুদ্ধের আগে মানসিং ও কেদার রায়ের মধ্যে পত্রযুদ্ধ হয়েছিল|মানসিং দূতের হাতে তার কাছে তরবারি ও শৃঙ্খল পাঠান এবং মিশ্র ভাষায় এক পত্র লেখেন,
“ত্রিপুর মগ বাঙ্গালী, কাক কুলি চাকালি সকল পুরুষমেতৎ ভাগি যাও পলায়ী হয়-গজ-নর-নৌকা কম্পিতা বঙ্গভূমি বিষম সমর সিংহো মানসিংহশ্চয়াতি|” অর্থাৎ কেদার রায় হয় পালিয়ে যান বা মুঘলদের অধীনত্ব স্বীকার করুন নয়ত বিক্রমপুর আক্রমণ করতে সিংহের মত মানসিংহ আসছে |
“ভিনতি নিত্যং করিরাজ কুম্ভং বিভর্তি বেগং পবনাতিরেকং করোতি বাসং গিরিরাজ শৃঙ্গে তথাপি সিংহঃ পশুরেব নান্যঃ||”
"ভেবে দেখো এ শৃঙ্খল কার পায়ে সাজে তরবারি লইলাম লাগাইব কাজে|" তার চারিত্রিক তেজ ও বীরবিক্রম এই প্রত্যুত্তরের অক্ষরে অক্ষরে প্রকাশ পায়|
গেভোরা হোটেল
আহমেদ আব্দুল রহিম আল আত্তর টাওয়ার হচ্ছে সংযুক্ত আরব আমিরাতের দুবাইয়ের একটি সুউচ্চ গগনচুম্বী অট্টালিকা। এটি শেখ জায়েদ সড়কের পাশে অবস্থিত। এটি দুবাইয়ের ১১তম সর্বোচ্চ ভবন এবং পৃথিবীর একশোটি সর্বোচ্চ ভবনসমূহের মধ্যে অন্যতম। এটির নির্মাণকাজ ২০০৪ সালে শুরু হয় এবং ২০১৮-তে সম্পন্ন হয়। এই টাওয়ারটি আব্দুলরহিম আল আত্তর প্রোপার্টিজের মালিকানাধীন একটি বহুতল ভবন। গগনচুম্বী এই অট্টালিকাটি একটি হোটেল এবং অফিস হিসেবে ব্যবহৃত হয়।
রাণী সর্বাণী
রাণী সর্বাণী ছিলেন বৃহত্তর রাজশাহীর একটাকিয়া রাজবংশের কন্যা এবং সাঁতোরের হিন্দু রাজা মহারাজা রামকৃষ্ণ সান্যালের পত্নী। মাত্র দশ বছর বয়সে তাঁর বিবাহ হয়েছিল সাঁতোরের রাজপরিবারে। ১৭২০ সালে একুশ বছর বয়সে নিঃসন্তান বিধবা হয়ে তিনি পরবর্তী সাতসট্টি বছর অসাধারণ যোগ্যতাসহ রাজ্য শাসন করেন। তাঁর বলবুদ্ধি ও তেজস্বিতা সিংহের ন্যায় ছিল বলে কথিত আছে।
কর্মদক্ষতা
সাঁতোড়ের রাজবংশ স্থানীয় চৌদ্দ পরগণার রাজা ছিলেন। রাজস্ব ছাড়াও তাঁদের সাড়ে পাঁচ লক্ষ টাকা মুনাফা ছিল; কিন্তু অপব্যয় হেতু মহারাজ রামকৃষ্ণের প্রচুর ঋণ হয়েছিল, এমনকি ভৃত্যদের বেতন ও জ্ঞাতি কুটুম্বদের ভাতাও বাকী পড়েছিল। রামকৃষ্ণের মৃত্যুর পর অল্পবয়সি রমণীর রাজত্ব হওয়ায় কর্মচারীরা রাজসম্পত্তি আত্মসাৎ করতে চেষ্টা করে। কিন্তু একমাসের মধ্যেই মৃত স্বামীর শ্রাদ্ধের ব্যয় এবং সমস্ত জমিদারীর আয়-ব্যয়ের তিনি হিসাব গ্রহণ করেন এবং অল্পকালের মধ্যেই স্বামীকৃত সব দেনা পরিশোধ করেন।
পূর্বে আমলাদের কাছ থেকে বহুদিন পর পর আয়-ব্যয়ের নিকাশ নেওয়া হত; তাতে হিসাবে অনেক বেনিয়ম হত। রাণী সর্বাণী আমলাদের দৈনিক নিকাশের নিয়ম করেন। এতে রাজস্বের বৃদ্ধি ঘটে। তিনি মুর্শিদকুলি খাঁর আমলে আট পরগণা নিলামে কিনে সম্পত্তিও বৃদ্ধি করেছিলেন। এছাড়া সঞ্চয় বৃদ্ধির জন্য রাজকোষে তিন কুঠুরী ব্যবস্থা চালু করেছিলেন।
পঞ্চগড় পৌরসভা
পঞ্চগড় সদর পৌরসভা বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার অন্তর্গত 'ক' শ্রেণির একটি পৌরসভা।
জনপ্রতিনিধি
বর্তমান মেয়রঃ জাকিয়া খাতুন
সাবেক মেয়রঃ তৌহিদুল ইসলাম
পারশে মাছ
পারশে মাছ (বৈজ্ঞানিক নাম: Chelon subviridis) মুজিলিডি (Mugilidae) পরিবারের অন্তর্ভুক্ত একটি মাছের প্রজাতি। এটি চেলন গণের সাতটি মাছের প্রজাতির মধ্যে একটি। অগভীর উপকূলীয় জলাশয়, খাড়ি অঞ্চলে এবং প্যারাবনের জলাশয়ে এ মাছ পাওয়া যায়। এটি বাংলাদেশে পাওয়া যায় এরকম একটি স্বাদু পানির মাছ।
বিবরণ
দেহ সরু ও লম্বা।দেহের উপরিভাগ কালো এবং নিচের অংশ রুপালি।সম্পূর্ণদেহ আঁশযুক্ত।লেজ,উপর দুইটি, পাশে দুইটি এবং নিচে দুইটি মিলে মোট সাতটি পাখনা থাকে। লেজের রঙ কালচে ।চোখ জোড়া দেহের তুলনায় বড়।সাধারণত ওজন ১৫০-২০০ গ্রাম হয়।
খাদ্য
পূর্ণ বয়স্ক পারশে মাছ অপ্রাণীভোজী হলেও অপ্রাপ্ত বয়স্ক মাছের প্রধান খাদ্য ক্ষুদ্র ক্ষুদ্র প্রাণী কণা।প্রাপ্তবয়স্ক হলে এরা শেওলা, ডায়াটম সহ নানা জৈব পদার্থ খেয়ে থাকে।
রন্ধনপ্রণালী
দক্ষিণের মানুষের কাছে পারশে যেন এক সুখানুভূতির নাম।কমফোর্ট ফুড যাকে বলে।ভুনা, ভাঁপা,বেগুন দিয়ে মাখা ঝোল-পারশের মিঠে স্বাদ মন ভরিয়ে দেয়।
পুষ্টিগুণাগুণ
স্বাদু পানির মাছের তুলনায় লোনা পানির মাছ বেশি পুষ্টিকর। এ মাছ উচ্চ প্রোটিনসমৃদ্ধ, ক্ষতিকারক চর্বি নেই।
চাষ
বাংলাদেশে বর্তমানে অনেক মৎস্য চাষী বাগদা চিংড়ির পরিবর্তে পারশে মাছ চাষ করছেন। কারণ এ মাছ চাষে ঝুঁকি কম। ঘেরে পোনা মজুদ করার ৪-৫ মাস পর এক একেকটা মাছের ওজন হয় ১৫০-২০০ গ্রাম। এ মাছ বাজারে বিক্রি হয় বেশ চড়া দামে এবং বাজারে বেশ চাহিদা আছে।মাছের ওজন ৪০-৮০ গ্রাম হলেই বাজারজাত করা যায়।
প্রজনন
এরা উচ্চ প্রজননকারী। ১৫ মাসের মধ্যে এদের সংখ্যা দ্বিগুণ হয়ে যায়। পারশে মাছ প্রাকৃতিক পরিবেশে ডিসেম্বর-ফেব্রুয়ারি অর্থাৎ শীতকালে প্রজনন করে। পারশে মাছ সাধারণত অধিক লোনাপানিতে ডিম দেয়। ডিসেম্বরের শেষ দুই সপ্তাহ ও ফেব্রুয়ারির শেষ দুই সপ্তাহে এ মাছ সবচেয়ে বেশি ডিম দেয়।এ মাছের প্রজনন স্বভাব অন্য মাছ হতে কিছুটা ব্যতিক্রমধর্মী।
গ্লুকোজ
গ্লুকোজ (ইংরেজি:Glucose) বা দ্রাক্ষা-শর্করা একটি অত্যন্ত গুরুত্বপূর্ণ কার্বোহাইড্রেট যা শর্করার রাসায়নিক শ্রেণিবিভাগে একশর্করা বা মনোস্যাকারাইডের অন্তর্ভুক্ত। জীবন্ত কোষ গ্ল‌ুকোজ শক্তি ও বিপাকীয় প্রক্রিয়ার একটি উৎস হিসেবে ব্যবহার করে। সালোকসংশ্লেষণ বা ফটোসিনথেসিস প্রক্রিয়ার অন্যতম প্রধান উৎপাদ হলো গ্লুকোজ  ।সাধারণত এই গ্লুকোজ  প্রাণী ও উদ্ভিদ কোষের শ্বাসক্রিয়ায় অন্যতম অপরিহার্য উপাদান হিসাবে ব্যবহৃত হয়। মধু ও অধিকাংশ মিষ্ট ফলে গ্লূকোজ  থাকে । রক্তে এবং বহুমূত্র রোগীর মূত্রে সামান্য পরিমাণে গ্লুকোজ আছে।
“গ্ল‌ুকোজ ” গ্রিক শব্দ glukus (γλυκύς) থেকে উদ্ভূত হয়েছে, যার অর্থ “মিষ্টি” এবং "-ose" প্রত্যয়টি চিনি নির্দেশ করে। অ্যালডোহেক্সোজ চিনির দুইটি স্টেরিও সমাণু গ্ল‌ুকোজ নামে পরিচিত, যার মাত্র একটি ( D -গ্ল‌ুকোজ  ) জৈবিকভাবে সক্রিয়। এই গঠনটিকে অনেক সময় ডেক্সট্রোজ ("ডেক্সট্রোরোটেটরি" হতে উদ্ভূত ) মনোহাইড্রেট অথবা বিশেষত খাদ্য শিল্পে সাধারণভাবে ডেক্সট্রোজ বলা হয়। এই নিবন্ধটিতে D -গঠনবিশিষ্ট গ্লুকোজ  নিয়ে আলোচনা করা হয়েছে, L -গ্ল‌ুকোজ  কোষে জৈবিকভাবে বিপাকীয় ক্রিয়ায় অংশগ্রহণ করে না, যা গ্লাইকোলাইসিস নামে পরিচিত। গ্ল‌ুকোজ  ভেঙে পাইরুভেট অথবা ল্যাকটেডে পরিণত হয়েছে;এটা সহজে বোঝানোর জন্য "গ্লাইকোলাইসিস" শব্দটি ব্যবহার করা হয়।
গঠন
গ্ল‌ুকোজের অণুতে ছয়টি কার্বন পরমাণু থাকে, যার একটি অ্যালডিহাইড গ্রুপের অংশ। তাই শ্রেণীগতভাবে গ্ল‌ুকোজ একটি "অ্যালডোহেক্সোস"। দ্রবণে গ্ল‌ুকোজ  অণু খোলা শিকল আকারে বা গোলাকার বলয়াকারে (সাম্যাবস্থায়) থাকতে পারে। গোলাকার গঠনটি ছয় পরমাণু বিশিষ্ট হেমিয়াসেটাল উৎপাদনের জন্য অ্যালডিহাইড কার্বন পরমাণু ও কার্বন-৫ হাইড্রক্সিল গ্র‌ুপের মধ্যকার সমযোজী বন্ধনের ফল। কঠিন অবস্থায় গ্ল‌ুকোজ বলয়াকার আকার ধারণ করে। কারণ বলয়ের গঠনটি পাঁচটি কার্বন ও একটি অক্সিজেন পরমাণু ধারণ করে। গ্ল‌ুকোজের গোলাকার কাঠামোটিকে অনেক সময় গ্ল‌ুকোপাইরানোজ বলেও অভিহিত করা হয়। এই গঠনে প্রত্যেক পরমাণু একটি করে হাইড্রক্সিল গ্র‌ুপের সাথে যুক্ত থাকে, শুধু পঞ্চম পরমাণুটি ব্যতীত যা বলয়ের এর বাইরে ষষ্ঠ পরমাণুর সাথে যুক্ত থাকে এবং CH2OH গ্র‌ুপ গঠন করে। গ্ল‌ুকোজ সাধারণত সাদা পাউডার বা ক্ষুদ্রাকার কঠিন স্ফটিক আকারে পাওয়া যায়। এটি জলে দ্রবীভূত হতে পারে। জলে এর দ্রাব্যতা খুব বেশি।
ধর্ম
গ্ল‌ুকোজ একটি মিষ্টি স্বাদযুক্ত দানাদার বা স্ফটিকাকার পদার্থ।। জলে দানায়িত করলে গ্ল‌ুকোজের প্রতি অণুতে একটি করে জলের অণু থাকে এবং এই আর্দ্র গ্ল‌ুকোজের গলনাঙ্ক ৮৬° সেলসিয়াস । অনার্দ্র গ্ল‌ুকোজের গলনাঙ্ক ১৪৬° সে.। এটি জলে অত্যন্ত দ্রবণীয়। অ্যালকোহলে সামান্য দ্রবণীয়, ইথারে অদ্রবণীয়। এটি চিনির চেয়ে কম মিষ্ট। গ্ল‌ুকোজের অণুতে একটি –CHO মূলক এবং ৫টি OH থাকায় এটি অ্যালডিহাইড ও অ্যালকোহল উভয়ের মতো আচরণ করে।
গবেষণাগারে প্রস্তুতি
গবেষণাগারে অ্যালকোহলের উপস্থিতিতে চিনিকে HCl বা H2SO4 দ্বারা আর্দ্র বিশ্লেষিত করে গ্ল‌ুকোজ প্রস্তুত করা যায়। অ্যালকোহলে গ্ল‌ুকোজ অপেক্ষা ফ্র‌ুক্টোজ(ফল-শর্করা) অধিক দ্রবণীয় হওয়ায় কেলাসন পদ্ধতিতে গ্ল‌ুকোজ পৃথক করার জন্য দ্রাবক হিসাবে অ্যালকোহল ব্যবহৃত হয়। একটি পাত্রে ৪ সি সি গাঢ় HCI ১০০ সি সি ৯০% ইথাইল অ্যালকোহল এবং ৪০ গ্রাম চূর্ণ চিনি নিয়ে ৫০ উষ্ণতায় গরম করা হয়। পাত্রটিকে মাঝে মাঝে ঝাঁকানো হয় যে পর্যন্ত না চিনি সম্পূর্ণরূপে দ্রবীভূত হয়। এতে করে চিনি আর্দ্র-বিশ্লেষিত হয়ে গ্লুকোজ ও ফ্র‌ুক্টোজ তৈরি হয়। মিশ্রণটিকে ঠাণ্ডা করে এতে কেলাসনের সাহায্য করার জন্য কিছু গ্ল‌ুকোজের দানা যোগ করলে কম দ্রবণীয় গ্ল‌ুকোজ কেলাসিত হয় এবং দ্রবণে ফ্র‌ুক্টোজ থেকে যায়। এই গ্ল‌ুকোজকে ছেঁকে পৃথক করার পর অ্যালকোহলে পুনরায় কেলাসিত করলে প্রায় বিশুদ্ধ গ্ল‌ুকোজ পাওয়া যায়। C12H22O11 + H20 = C6H12O6 (গ্ল‌ুকোজ) + C6H12O6 (ফ্র‌ুক্টোজ)
শিল্পক্ষেত্রে প্রস্তুতি
শিল্পক্ষেত্রে স্টার্চ বা শ্বেতসার জাতীয় দ্রব্যকে পাতলা এসিড দিয়ে ভেজালে গ্ল‌ুকোজ তৈরি হয়। চাল, আলু, ভুট্টা প্রভৃতি শ্বেতসার জাতীয় দ্রব্য অতিরিক্ত জল ও পাতলা H2SO4-এর সঙ্গে উচ্চ চাপে উত্তপ্ত করলে তা আর্দ্রবিশ্লেষিত হয়ে গ্ল‌ুকোজে পরিণত হয়। সোডিয়াম কার্বনের দ্বারা অতিরিক্ত এসিড প্রশমিত করার পর মিশ্রণটি ছেকে নেওয়া হয়। পরিশ্রুত দ্রবনকে সক্রিয় কয়লা দিয়ে বর্ণহীন করে তাপে গাঢ় করলে ঠাণ্ডা করলে দানার আকারে গ্ল‌ুকোজ পৃথক হয়ে যায়। এই গ্ল‌ুকোজে সামান্য পরিমাণে মল্টোজ ও ডেক্সট্রিন থাকে। মিথাইল অ্যালকোহলে আবার কেলাসিত করলে প্রায় বিশুদ্ধ গ্ল‌ুকোজ পাওয়া যায়। (C6H10O5)n + nH2O → nC6H12O6
সমাণু
অ্যালডোহেক্সোস চিনির চারটি কাইরাল কেন্দ্র রয়েছে যা 24 = 16 টি স্টিরিওসমাণু তৈরি করে। এগুলো দুইটি গ্র‌ুপে বিভক্ত হয়, L ও D, যার প্রত্যেকটিতে আটটি চিনি থাকে। গ্ল‌ুকোজ এদের অন্যতম চিনি এবং L-গ্ল‌ুকোজ ও D-গ্ল‌ুকোজ হল দুইটি স্টিরিওসমাণু। এদের মধ্যে মাত্র সাতটি জীবন্ত উদ্ভিদে বা প্রাণীতে পাওয়া যায়। D-গ্ল‌ুকোজ, D-গ্যালাকটোজ, D-ম্যানোজ এদের মধ্যে সবচেয়ে গরত্বপূর্ণ। এই আটটি সমাণু ডায়াস্টেরিও সমাণুর সাথে সম্পর্কিত এবং D-সিরিজের অন্তর্ভুক্ত। গ্ল‌ুকোজ যখন বৃত্তাকারে বিন্যস্ত হয়ে দুইটি গোলাকার গঠনবিশিষ্ট অ্যানোমার, α- গ্ল‌ুকোজ ও β-গ্ল‌ুকোজ তৈরি করে তখন কার্বন-১ এ অতিরিক্ত একটি অপ্রতিসম কেন্দ্র (অ্যানোমারিক কার্বন পরমাণু) সৃষ্টি হয়। গঠনের দিক থেকে C-১ ও C-৬ এর সাথে যুক্ত হাইড্রক্সিল গ্র‌ুপের আপেক্ষিক অবস্থানের সাথে এই অ্যানোমারগুলোর পার্থক্য রয়েছে। যখন D-গ্ল‌ুকোজ ত্রিমাত্রিকভাবে (হাওয়ারথ অভিক্ষেপণ) বা শিকল কাঠামো আকারে উপস্থাপন করা হয় তখন α নির্দেশ করে যে, C-১ এর হাথে যুক্ত হাইড্রক্সিল গ্র‌ুপটি ট্রান্স সমাণু হিসেবে আছে; অপরদিকে β নির্দেশ করে যে এটি সিস সমাণূ হিসেবে আছে।
প্রয়োগ
thumb|upright|right|গ্লুকোজ বার বিজ্ঞানীরা গবেষণা করে জানতে পেরেছেন কেন গ্ল‌ুকোজ জীবকোষে ব্যাপকভাবে ব্যবহৃত হয়। এর একটি কারণ হতে পারে, প্রোটিনের অ্যামিনো গ্র‌ুপের সাথে বিক্রিয়ায় অন্যান্য হেক্সোজের তুলনায় গ্ল‌ুকোজ কম প্রবণতা দেখায়। বিক্রিয়াটি অনেক এনজাইমের ক্রিয়া হ্রাস করে। গ্লাইকেশন বিক্রিয়ার কম গতিবেগের কারণ হল, গ্ল‌ুকোজের কম সক্রিয় গোলাকার সমাণুর প্রতি প্রবণতা। তবুও প্রোটিনের বা লিপিডের গ্লাইকেশন বিক্রিয়াই সম্ভবত ডায়াবেটিসের অনেক দীর্ঘমেয়াদি জটিলতার কারণ বলে ধারণা করা হয়। অন্যদিকে প্রোটিনের সাথে গ্লুকোজের এনজাইম নিয়ন্ত্রিত যুত বিক্রিয়া অনেক সময় এক্ষেত্রে প্রয়োজনীয়।
শক্তির উৎস হিসেবে প্রয়োগ
গ্ল‌ুকোজ বায়োলজিতে একটি সর্বব্যাপী জ্বালানী। ব্যাকটেরিয়া থেকে মানুষ, প্রায় সব জীবে শক্তির একটি উৎস হিসেবে গ্লুকোজ ব্যবহৃত হয়। শ্বসন ক্রিয়া বা গাঁজন প্রক্রিয়ায় গ্লুকোজ ব্যবহৃত হতে পারে। শর্করা হল মানব শরীরের শক্তির প্রধান উৎস, যার প্রতি গ্রাম শ্বাসক্রিয়ার মাধ্যমে প্রায় ৩.৭৫ কিলোক্যালরি খাদ্য শক্তি সরবরাহ করে। শর্করার বিশ্লিষ্ট হয়ে মনো ও ডাইস্যাকারাইড তৈরি করে যার অধিকাংশই হল গ্ল‌ুকোজ। গ্লাইকোলাইসিস বিক্রিয়ার মাধ্যমে গ্ল‌ুকোজ অক্সিজেনের সাথে যুক্ত হয়ে কার্বন ডাই অক্সাইড ও জল তৈরি করে। এক্ষেত্রে তাপ নির্গত হয়। ইনসুলিন বিক্রিয়া এবং অন্যান্য বিক্রিয়া রক্তে গ্ল‌ুকোজের ঘনত্ব নির্ধারণ করে থাকে। মস্তিষ্কের শক্তির প্রধান উৎস গ্ল‌ুকোজ এবং একারণে গ্ল‌ুকোজের উপস্থিতি শারীরিক ক্রিয়া প্রভাবিত করে। রক্তে গ্ল‌ুকোজ স্বল্পতা বা হাইপোগ্লাইসেমিয়া যেসকল শারীরিক কর্মকাণ্ডে মানসিক সক্রিয়তা প্রয়োজন, তাদের ব্যাহত করে।
বিক্রিয়ক হিসেবে
প্রোটিন ও লিপিড উৎপাদনে গ্ল‌ুকোজ একটি জটিল বিক্রিয়ক। উদ্ভিদে ও অধিকাংশ প্রাণীদেহে ভিটামিন সি উৎপাদনেও গ্ল‌ুকোজ একটি বিক্রিয়ক। অনেক প্রয়োজনীয় বস্তু সংশ্লেষনে গ্ল‌ুকোজ বিক্রিয়ক হিসেবে ব্যবহৃত হয়। স্টার্চ, সেলুলোজ ও গ্লাইকোজেন হল গ্ল‌ুকোজের পলিমার। দুধের প্রধান চিনি ল্যাকটোজ একটি গ্ল‌ুকোজ-গ্যালাকটোজ ডাইস্যাকারাইড। আরেকটি গুরুত্বপূর্ণ ডাইস্যাকারাইড সুক্রোজে গ্ল‌ুকোজ ফ্র‌ুক্টোজের সাথে যুক্ত থাকে। এসকল সংশ্লেষণ ক্রিয়া গ্লাইকোলাইসিস বিক্রিয়ায় প্রথম ধাপের মাধ্যমে গ্ল‌ুকোজের ফসফরিলেশনের উপর নির্ভরশীল।
অন্যান্য
এছাড়া নিম্নোক্ত ক্ষেত্রসমূহে গ্লুকোজ ব্যবহৃত হয়ঃ
উৎস ও শোষণ
খাদ্যের অধিকাংশ কার্বহাইড্রেট হয় গ্লাইকোজেন বা শর্করার অণুর গঠন উপাদান হিসেবে অথবা সুক্রোজ বা ল্যাকটোজের মত মনোস্যাকারাইডের সাথে যুত বিক্রিয়ায় তৈরিতে গ্ল‌ুকোজ ধারণ করে। স্ফটিক ফ্র‌ুক্টোজ গ্ল‌ুকোজ ধারণ করে না এবং এর শতকরা ৯৮ ভাগই গ্লুকোজ। ক্ষুদ্রান্তের লুমেন অংশে গ্লুকোজ-অলিগো এবং পলিস্যাকারাইড, প্যানক্রিয়াটিক ও অন্ত্রের গ্লাইকোসাইডেজের মাধ্যমে ভেঙে মনোস্যাকারাইডে পরিণত হয়। অন্যান্য পলিস্যাকারাইড মানুষের অন্ত্রে বিক্রিয়া করে না এবং যদি তা ভেঙে মনোস্যাকারাইডে পরিণত হতে হয় তবে অন্ত্রের ফ্লোরা দরকার হয় (ব্যতিক্রম ব্যতীত)। গ্লুকোজ এসময় এপিকেল মেমব্রেন ও পরবর্তীতে ব্যাসেল মেমব্রেনের মধ্য দিয়ে পরিবাহিত হয়। গ্ল‌ুকোজের কিছু অংশ মস্তিষ্কের কোষ, অন্ত্রের কোষ বা লাল রক্ত কণিকা দ্বারা সরাসরি শক্তির উৎস হিসেবে ব্যবহৃত হয় এবং বাকি অংশ লিভার, অ্যাডিপোজ টিসু ও মাংসপেশির কোষে পৌছে, যেখানে তা ইনসুলিনের প্রভাবে শোষিত হয় ও সংরক্ষিত থাকে। লিভারের কোষ গ্লাইকোজেন গ্ল‌ুকোজে পরিণত হতে পারে এবং রক্তে ফিরে আসতে পারে যখন ইনসুলিনের পরিমাণ কম থাকে বা থাকে না। মাংসপেশির কোষে গ্লাইকোজেন এনজাইমের না থাকার কারণে রক্তে ফিরে আশে না। চর্বির কোষে গ্ল‌ুকোজ বিক্রিয়া গতিশীল করতে গ্ল‌ুকোজ ব্যবহৃত হয়।
ইতিহাস
যেহেতু জৈবিক ক্রিয়ায় গ্ল‌ুকোজ একটি মৌলিক উপাদান, তাই এর গঠন সংক্রান্ত সঠিক ধারণা জৈব রসায়নের অগ্রগতিতে উল্লেখযোগ্য অবদান রেখেছে। এই ধারণার ব্যাপক উদ্ভব ঘটেছিল জার্মান বিজ্ঞানী হারম্যান এমিল ফিসারের অনুসন্ধানের ফলে, যে ১৯০২ সালে রসায়নে নোবেল পুরস্কার লাভ করে। গ্ল‌ুকোজের সংশ্লেষণ প্রক্রিয়া জৈব পদার্থের গঠন সুপ্রতিষ্ঠিত করে এবং এর ফলে বিজ্ঞানী জ্যাকোবাস হেনরিকাসের রাসায়নিক গতিবিদ্যা ও কার্বনবাহিত অণূতে রাসায়নিক বন্ধন সম্পর্কিত তত্ত্বের প্রথম সুনির্দিষ্ট বৈধ ভিত্তি তৈরি হয়। ১৮৯১ থেকে ১৮৯৪ এর মধ্যে, ফিসার পরিচিত সকল চিনির স্টেরিও রাসায়নিক বিন্যাস প্রতিষ্ঠা করে এবং সঠিকভাবে ভ্যান্ট হফের অপ্রতিসম কার্বন পরমাণু সম্পর্কিত তত্ত্বের অনুসারী সম্ভাব্য সমাণুসমূহের ভবিষদ্বাণী করেন।
টার্নার সিনড্রোম
টার্নার সিনড্রোম (TS) বা 45+X, বা 44+XO, হল একটি বংশগত রোগ যাতে একজন স্ত্রীলোক-এর কোষে একটি এক্স ক্রোমোজোম অনুপস্থিত থাকে। উপসর্গ সকলের ক্ষেত্রে সমান নাও হতে পারে। সাধারণত কোঁচকানো ঘাড়, বামনত্ব, ফোলা হাত-পা, চুলের কম ঘনত্ব, জন্মের সময় ছোট হাত-পা দেখা যায়। তাদের বুদ্ধি মোটামুটি থাকলেও গণিত শেখায় অসুবিধা দেখা যায়। এছাড়াও অ্যামেনোরিয়া, অগঠিত স্তন, বন্ধ্যাত্ব দেখা যায়। দৃষ্টিজনিত ও শ্রবণজনিত সমস্যাও দেখা যায়।
এই রোগ মূলত গ্যামেট তৈরীতে অসঙ্গতি হলে সৃষ্টি হয়ে থাকে। মায়ের বয়সের প্রভাব এতে কোনোভাবেই পড়ে না। রোগীর দেহে ৪৫টি ক্রোমোজোম থাকে, যেখানে সাধারণ মানুষের দেহে ৪৬টি থাকে। জেনেটিক পরীক্ষার দ্বারা রোগ নির্ণয় সম্ভব। এর প্রতিকার এখনও পর্যন্ত জানা যায়নি। উপসর্গের সাথে লড়াই করতে ঔষধ একান্ত প্রয়োজন। এছাড়াও হরমোন পরিবর্তন পদ্ধতি গুরুত্বপূর্ণ।
আবিষ্কার
মার্কিন বিজ্ঞানী হেনরি টার্নার এই রোগ আবিষ্কার করেন (১৯৩৮)। তিনি ছিলেন একজন হরমোন বিশেষজ্ঞ। ১৯৬৪ সালে এটি যে ক্রোমোজোম জনিত রোগ তা আবিষ্কৃত হয়। রুশ বিজ্ঞানী নিকোলাই শেরেশেভস্কি ১৯২৫-এ এই রোগ সম্পর্কে তার মতামত জানান ও বলেন যে এই রোগ হল জননাঙ্গের বৃদ্ধি ব্যহত হওয়া ও পিট্যুইটারি গ্রন্থি নিয়ন্ত্রিত। এছাড়াও এটি জন্মগত দেহ তৈরীর সময় সৃষ্ট রোগ, যার জন্য বিভিন্ন অঙ্গ সঠিক কাজ অক্ষম হয়।
প্রথম বহিঃপ্রকাশিত আক্রান্ত নারীর খবর পাওয়া যায় লন্ডন শহরে। ডাঃ চার্লস ফোর্ড ও তাঁর সহকর্মীদের সাহায্যে এটি সামনে আসে। রোগটি পাওয়া গেছিল ১৪ বছরের একটি মেয়ের দেহে।
প্রতিকার
এই রোগের প্রতিকার তেমন নেই। তবে হরমোন থেরাপির মাধ্যমে ও বিভিন্ন ঔষধ প্রয়োগে উপসর্গগুলির অস্থায়ী অপসারণ সম্ভব।
রোগ সংঘটন
টার্নার সিনড্রোম সাধারণত ২০০০ জনের মধ্যে ১ জনের দেখা যায়। ২০০০ সংখ্যাটা কখনও ৫০০০ ও ধরা হয়। আক্রান্তের জীবনকাল সংকীর্ণ হয়, যেহেতু দেহে ডায়াবেটিস ও হৃদরোগ বাসা বাঁধে। বর্তমানে প্রধানত ভ্রূণাবস্থাতেই রোগ ধরা পরে। অনেক সময় ভ্রূণটির মৃত্যু পর্যন্ত হয়।
জুন হিথ
জুন হিথ (জন্ম ২৯ জুন ১৯২৯) একজন অস্ট্রেলীয় প্রাক্তন ক্রীড়াবিদ। তিনি ১৯৫৬ গ্রীষ্মকালীন অলিম্পিকে মহিলাদের বর্শা নিক্ষেপে প্রতিদ্বন্দ্বিতা করেছিলেন।
এক্সবোর্ড
এক্সবোর্ড হল এক্স উইন্ডো সিস্টেমের অধীনে দাবা ইঞ্জিনগুলির জন্য একটি গ্রাফিক্যাল ইউজার ইন্টারফেস দাবাবোর্ড । এটি গ্নু প্রকল্প দ্বারা বিনামূল্যে সফটওয়্যার হিসাবে উন্নয়ন এবং রক্ষণাবেক্ষণ করা হয়। উইনবোর্ড হল এক্সবোর্ড-এর একটি পোর্ট যা মাইক্রোসফট উইন্ডোজে স্থানীয়ভাবে চালানো যায়।
বিবরণ
মূলত টিম মান দ্বারা গ্নু দাবা ইঞ্জিনের সম্মুখ প্রান্ত হিসাবে ডেভেলপ করা হয়েছিল, এক্সবোর্ড অবশেষে এক্সবোর্ড ইঞ্জিনগুলির জন্য একটি গ্রাফিক্যাল ইউজার ইন্টারফেস হিসাবে বর্ণনা করা হয়েছিল। এটি ইন্টারনেট দাবা সার্ভার এবং ই-মেইল দাবা, যা এর ক্লায়েন্ট হিসাবেও কাজ করে এবং ব্যবহারকারীকে সংরক্ষিত গেমগুলির মাধ্যমে খেলার অনুমতি দিতে পারে।
এক্সবোর্ড/উইনবোর্ড আপডেট থাকে, এবং আধুনিক ইঞ্জিনের চাহিদা মেটাতে দাবা ইঞ্জিন কমিউনিকেশন প্রোটোকল বাড়ানো হয়েছে (যার বৈশিষ্ট্য যেমন হ্যাশ টেবিল, মাল্টি-প্রসেসিং এবং এন্ড-গেম টেবিল, যা পুরানো প্রোটোকলের মাধ্যমে নিয়ন্ত্রণ করা যায় না)।.
এক্সবোর্ড/উইনবোর্ড সম্পূর্ণরূপে ইঞ্জিনগুলিকে সমর্থন করে যেগুলি দাবা ভেরিয়েন্টগুলি খেলতে পারে, যেমন ফেয়ারি-ম্যাক্স ৷ এর মানে হল জিইউআই বিভিন্ন আকারের বোর্ডে জিয়াংকি (চীনা দাবা), শোগি (জাপানি দাবা), মাকরুক (থাই দাবা), পাগলাগারদ দাবা, ক্যাপাব্লাঙ্কা দাবা এবং অন্যান্য অনেক পশ্চিমা ভেরিয়েন্টের মতো বিস্তৃত রূপগুলি প্রদর্শন করতে সক্ষম। এটি এই গেমগুলির জন্য একটি পশ্চিমীকৃত উপস্থাপনা অফার করে, তবে এক্সবোর্ড/উইনবোর্ড-এর প্রায় সীমাহীন কনফিগারযোগ্যতা অ-পশ্চিমী শৈলী গেমগুলির একটি উচ্চ-মানের উপস্থাপনাকেও অনুমতি দেয়। বাম|থাম্ব| এক্সবোর্ড এর স্ক্রিনশট শোগির একটি খেলা দেখাচ্ছে আরেকটি কম্পিউটার দাবা প্রোটোকল হল ইউনিভার্সাল দাবা ইন্টারফেস (ইউসিআই)। এক্সবোর্ড/উইনবোর্ড এই প্রোটোকল সমর্থন করে (এবং এর উপভাষা ইউএসআই এবং ইউসিসিআই, যা শোগি এবং চাইনিজ দাবার জন্য সাধারণ ব্যবহার করা হয়) পলিগ্লট এবং ইউসিআইটুডব্লিউবির মতো অ্যাডাপ্টার প্রোগ্রামগুলির মাধ্যমে।
২০১৪ সাল থেকে এক্সবোর্ডের একটি বিশেষ সংস্করণ রয়েছে যা অ্যাপলের ওএস এক্সের সাথে আরও ভালভাবে সংহত হয়৷ এটি একটি ওএস এক্স অ্যাপ হিসাবে উইনবোর্ড ফোরাম থেকে বিতরণ করা হয়, যার মধ্যে রয়েছে বেশ কয়েকটি ইঞ্জিন (দাবা এবং অনেক দাবা ভেরিয়েন্টের জন্য), এবং অ-নেটিভ সমর্থিত প্রোটোকলগুলিতে ইঞ্জিন চালানোর জন্য অ্যাডাপ্টার। এটিতে অনলাইন খেলার জন্য জনপ্রিয় ইন্টারনেট দাবা সার্ভার এফআইসিএস এবং আইসিসির সাথে সংযোগ করার জন্য সহায়ক সফ্টওয়্যারও রয়েছে। এক্সবোর্ড ওএস এক্স অ্যাপ্লিকেশানগুলি যেগুলি বিশেষভাবে প্রাচ্য-শৈলীর শোগি বা জিয়াংকির জন্য এক্সবোর্ড কনফিগার করে তাও উপলব্ধ।
উইনবোর্ড হল এমএস উইন্ডোজে অভিযোজিত এক্সবোর্ড-এর একটি সংস্করণ, এবং এটি একই রকম প্যাকেজে উপলব্ধ।
রানী আরওয়ার প্রাসাদ
রাণী আরওয়ার প্রাসাদ ( قَصْر ٱلْمَلِكَة ٱلْحُرَّة, ' প্যালেস অফ দ্য নোবেল কুইন ' ) ছিল ইয়েমেনি রাণী আরওয়া আল-সুলাইহির বাসভবন, যিনি ১১শতকে রাজত্ব করেছিলেন। এটি জিবলা শহরে অবস্থিত। প্রাসাদটি আজ ধ্বংসপ্রাপ্ত। এটি পুনরুদ্ধারের জন্য প্রচেষ্টা চলছে। হিসাবে মিন জমা রিপোর্ট. সংস্কৃতির - ঐতিহাসিক শহরগুলির সংরক্ষণের জন্য সাধারণ সংস্থা - ইউনেস্কোর রাষ্ট্রপতির কার্যালয়, রাণীর প্রাসাদের বিস্তৃত ধ্বংসাবশেষে ৩৬৫টি কক্ষ ছিল। কিংবদন্তী অনুযায়ী বছরের প্রতিরাতের জন্য একটি করে কামরা বানানো হয়েছে। প্রাসাদের দেয়ালের পাশে বসা স্থানীয় সুপ্রাচীন বাজার এখনো বসে।
ফ্রি দ্য নিপল
ফ্রি দ্য নিপল হল একটি শীর্ষ স্বাধীনতা প্রচারাভিযান যা ২০১২ সালে একই নামের একটি ২০১৪ চলচ্চিত্রের নির্মাণ পূর্ববর্তী সময় তৈরি হয়েছিল। প্রচারাভিযানটি মহিলাদের জন্য যৌন বা অশ্লীল বিবেচনা করার সময় জনসমক্ষে পুরুষদের টপলেস দেখাতে অনুমতি দেওয়ার সাধারণ প্রথাকে তুলে ধরে এবং দাবি করে যে এই পার্থক্যটি মহিলাদের প্রতি অন্যায় আচরণ। প্রচারণাটি যুক্তি দেয় যে নারীদের জনসমক্ষে তাদের স্তনবৃন্ত খোলা রাখা আইনত এবং সাংস্কৃতিকভাবে গ্রহণযোগ্য হওয়া উচিত।
অ্যাঞ্জেলা হোয়াইট
অ্যাঞ্জেলা হোয়াইট (ইংরেজি: Angela White) (জন্ম: ৪ঠা মার্চ, ১৯৮৫, সিডনি) একজন অস্ট্রেলীয় পর্ন অভিনেত্রী, পরিচালক, প্রযোজক এবং ইরোটিক মডেল।
জীবনী
হোয়াইট সিডনিতে (অস্ট্রেলিয়া) ১৯৮৫ সালের ৪ঠা মার্চ জন্মগ্রহণ করেন। তিনি তাঁর ১৮তম জন্মদিনের পরপরই ২০০৩ সালে পর্নোগ্রাফিক চলচ্চিত্রে অভিনয় শুরু করেছিলেন।
সেই বয়সেই, হোয়াইট প্রথম অস্ট্রেলীয় মডেল হিসাবে মার্কিন স্কোর ম্যাগাজিনের জন্য পোস দিয়েছিলেন যা তাকে এ ডে উইথ অ্যাঞ্জেলা হোয়াইট শিরোনামের এক সিনেমায় সুযোগ করে দেয়েছিল। যা পেন্টহাউজের অস্ট্রেলীয় সংস্করণ, কসমোপলিটন, বিট এবং টাইম আউট, পত্রিকার পাশাপাশি সিডনি মর্নিং হেরাল্ড ম্যাগাজিনে প্রকাশিত হয়েছিল।
পুরস্কার এবং মনোনয়ন
তিনি যৌন চলচ্চিত্র বিষয়ক বিভিন্ন অনুষ্ঠানে ১৮৭ টি মনোনয়ন পেয়েছেন এবং ১০৮ টি পুরস্কার পেয়েছেন।
নুরেমবার্গ
নুরেমবার্গ (Nürnberg ; হ'ল জার্মান এর দ্বিতীয় বৃহত্তম শহর রাষ্ট্র এর বাভারিয়া এর রাজধানী মিউনিখ এর পরে এবং এর ৫১৮,৩৭০ (২০১৯) বাসিন্দারা এটিকে ১৪ তম বৃহত্তম শহর হিসাবে পরিণত করেছে। পেগনিটজ নদী এর (সঙ্গম] সাথে রেডনিটজ এর সাথে ফার্থ এর পরে: রেজিঞ্জিটস, এর একটি উপনদী মেইন (নদী) এবং রাইন-মেইন – ডানুব খাল, এটি মধ্য ফরাঙ্কোনিয়া এর বাভরিয়ান প্রশাসনিক অঞ্চল এ অবস্থিত এবং এটি বৃহত্তম শহর এবং ফ্রাঙ্কোনিয়া এর আনুষ্ঠানিক রাজধানী। নুরেমবার্গ পার্শ্ববর্তী শহরগুলি ফার্থ, এরলঞ্জেন এবং শ্বাবাচ এর মোট জনসংখ্যা ৮০০,৩৭৬ (২০১৯) এর সাথে একটানা সংযোগ স্থাপন করেছেন, যখন বৃহত্তর নুরেম্বের্গ মহানগর অঞ্চল প্রায় ৩.৬ মিলিয়ন বাসিন্দা। শহরটি মিউনিখ এর উত্তরে প্রায়  । অবস্থিত। এটি পূর্ব ফ্রাঙ্কোনিয়ান উপভাষা অঞ্চলের বৃহত্তম শহর (কথোপকথন: "ফ্রাঙ্কোনিয়ান"; ), নুরেমবার্গ ২০০৬ ফিফা বিশ্বকাপ অন্যতম আয়োজক শহর ছিল। ।
এরলানজেন-নুরেমবার্গ বিশ্ববিদ্যালয় এবং (Friedrich-Alexander-Universität Erlangen-Nürnberg)) সহ এই শহরে উচ্চশিক্ষার অনেকগুলি প্রতিষ্ঠান রয়েছে। ২০১৭ সালে ৩৯,৭৮০ জন শিক্ষার্থী নিয়ে এটি বাভারিয়ার তৃতীয় বৃহত্তম এবং জার্মানির একাদশ বৃহত্তম বৃহত্তম বিশ্ববিদ্যালয়, এরলাঞ্জেন এবং নুরেম্বার্গের ক্যাম্পাস এবং এরলানজেনের (বিশ্ববিদ্যালয় হাসপাতাল এরলাঞ্জেনে (ইউনিভার্সিটিটস্ক্লিনিকাম এরলানজেন)। Technische Hochschule Nürnberg Georg Simon Ohm এবং Hochschule für Musik Nürnberg শহরের মধ্যে অবস্থিত। নুরেমবার্গ বিমানবন্দর (Flughafen Nürnberg "Albrecht Dürer") হ'ল মিউনিখ বিমানবন্দর এর পরে বাভারিয়ার দ্বিতীয়-ব্যস্ততম বিমানবন্দর এবং জার্মানির দশম-ব্যস্ততম বিমানবন্দর।
Staatstheater Nürnberg পাঁচটি বাভরিয়ান স্টেট থিয়েটারগুলির মধ্যে একটি, মিউনিখের বাভেরিয়ান রাজ্য থিয়েটার: বাভারিয়ান স্টেট অপেরা, বায়রিচস স্টাটস্যাচসপিল এবং স্টাটসিয়েটার গার্টনারপ্লেজ; নুরেমবার্গে: স্টাটাথিয়েটার নর্নবার্গ; অগসবার্গে: স্টাটসিয়েটার অগসবার্গ অপেরা, অপেরাটাস, সংগীত এবং ব্যালেট (মূল স্থান: নুরেমবার্গ অপেরা হাউস), [ [নাটক (থিয়েটার) | নাটক]] (মূল ভেন্যু: Schauspielhaus Nürnberg), পাশাপাশি কনসার্টস (মূল ভেন্যু: Meistersingerhalle)। এর অর্কেস্ট্রা, স্টাটসফিলহার্মনি নর্নবার্গ, মিউনিখের বাভারিয়ান স্টেট অপেরা এর বাভারিয়ান স্টেট অর্কেস্ট্রা এর পরে বাভারিয়ার দ্বিতীয় বৃহত্তম অপেরা অর্কেস্ট্রা। নুরেমবার্গ হ'ল অ্যালব্র্যাচ্ট ডেরার এবং জোহান পাচেলবেল এর জন্মস্থান।
শহীদ মনসুর আলী মেডিকেল কলেজ
শহীদ মনসুর আলী মেডিকেল কলেজ ঢাকায় অবস্থিত একটি বেসরকারি মেডিকেল কলেজ। এটি ঢাকার অন্যতম পুরনো একটি মেডিকেল কলেজ । এটি ঢাকা বিশ্ববিদ্যালয়ের চিকিৎসা অনুষদের নিয়ন্ত্রণাধীন।
ইতিহাস
১৯৯৪-১৯৯৫ সালে প্রতিষ্ঠানটি উম্মাহ মেডিকেল কলেজ ও হাসপাতাল নামে ঢাকার মিরপুরে যাত্রা শুরু করে। উম্মাহ ফাউন্ডেশন পরিবর্তিত হয়ে প্রতিষ্ঠানটি বর্তমান নামে উত্তরায় স্থানান্তিত হয়। ২০০৭ সালের অক্টোবর মাসে এর নাম পরিবর্তন করে মওলানা ভাসানী মেডিকেল কলেজ ও হাসপাতাল করা হয় এবং মওলানা ভাসানী ট্রাস্ট মেডিকেল কলেজটি পরিচালনার দায়িত্ব গ্রহণ করে। ট্রাস্টের ও পরিচালনা পর্ষদের চেয়ারম্যান মনোনিত হন জনাব মোসাদ্দেক হোসেন। ২০০৯ সালের ফেব্রুয়ারি মাসে ডাঃ জামাল উদ্দিন চৌধুরী পরিচালনা পর্ষদের চেয়ারম্যান মনোনিত হন এবং পরবর্তিতে লায়লা আরজুমান্দ ট্রাস্টের চেয়ারম্যান হিসেবে মনোনিত হন। ২০১০ সালের ৩রা এপ্রিল, কলেজের নাম শহীদ মনসুর আলী মেডিকেল কলেজ পুনঃপ্রর্বতন করা হয় এবং পরবর্তিতে প্রতিষ্ঠানটিকে মওলানা ভাসানী ট্রাস্ট থেকে মনসুর আলী ট্রাস্টের অধীনে নিয়ে আসা হয়। বর্তমানে লায়লা আরজুমান্দ ট্রাস্ট ও পরিচালনা পর্ষদ উভয়টির চেয়ারম্যান হিসেবে দায়িত্ব পালন করছেন।
অবস্থান
কলেজ ও হাসপাতালের স্থায়ী ভবনটি রাজধানী ঢাকার উত্তরা ১১ নং সেক্টরের ১০/বি নং রোডে অবস্থিত। এর উত্তর দিকে তুরাগ নদী ও বিশ্ব ইজতেমা ময়দান অবস্থিত। ঠিকানাঃ প্লট-২৬ ও ২৬/এ, রোড নং-১০/বি, সেক্টর-১১, উত্তরা মডেল টাউন, উত্তরা, ঢাকা-১২৩০।
অবকাঠামো
৫ একর জমির উপর নির্মিত হয় শহীদ মনসুর আলী মেডিকেল কলেজ ও হাসপাতাল। হাসপাতাল ভবনটি একাডেমিক ভবন থেকে আলাদা। এছাড়াও দক্ষ সেবিকা তৈরির জন্য কলেজটির আওতাধীন রয়েছে শহীদ মনসুর আলী নার্সিং ইনস্টিটিউট। প্রতিদিন বহির্বিভাগে চিকিৎসা সেবা নিয়ে যাচ্ছে বহু মানুষ। অন্তঃবিভাগে ভর্তিকৃত রোগীর সংখ্যাও অত্যধিক। বর্তমানে হাসপাতালটি ৭৫০ শয্যাবিশিষ্ট।
মেডিকেল কলেজ ও হাসপাতালে রয়েছে ডায়াগনস্টিক ও প্যাথলজি সেবা। এছাড়াও কলেজটিতে নির্মিত হয়েছে জাতির পিতা বঙ্গবন্ধু শেখ মুজিবুর রহমানের আত্মজীবনী ও আদর্শ সম্পর্কে জানার জন্য "বঙ্গবন্ধু কর্ণার" ও একটি সুবিশাল শহীদ মিনার।
শিক্ষার্থীদের জন্য রয়েছে ১টি ছাত্রনিবাস ও ২টি ছাত্রীনিবাস। এছাড়াও ক্যাম্পাসের ভিতরে রয়েছে "শহীদ মনসুর আলী মেডিকেল কলেজ কেন্দ্রীয় মসজিদ"।
রজত জয়ন্তী
২০২০ সালের ফেব্রুয়ারি মাসে উদযাপিত হয় অত্র মেডিকেলের ২৫ বছর পূর্তি অনুষ্ঠান। উদ্বোধনী অনুষ্ঠানে উপস্থিত ছিলেন স্বাস্থ্য ও পরিবার কল্যাণ মন্ত্রণালয়ের সাবেক মন্ত্রী প্রয়াত মোহাম্মদ নাসিম এবং তার স্ত্রী শহীদ মনসুর আলী ট্রাস্টের চেয়ারম্যান লায়লা আরজুমান্দ।
অনুমোদন ও অধিভুক্তি
• স্বাস্থ্য ও পরিবার কল্যাণ মন্ত্রণালয়, বাংলাদেশ সরকার কর্তৃক অনুমোদিত।
• গণপ্রজাতন্ত্রী বাংলাদেশ সরকার কর্তৃক অনুমোদিত
• ঢাকা বিশ্ববিদ্যালয় অধিভুক্ত
• বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) কর্তৃক স্বীকৃত।
চন্দ্রকীর্তি
thumb| চন্দ্রকীর্তি (সংস্কৃত: चन्द्रकीर्ति; চীনা: 月称; জাপানী: 月称; ) একজন বিখ্যাত ভারতীয় বৌদ্ধ পণ্ডিত ছিলেন।
শহীদ মনসুর আলী মেডিকেল কলেজ
অনুমোদন ও অধিভুক্তি
•আমেরিকা যুক্তরাষ্ট্রের তালিকাভুক্ত, যা এই কলেজের স্নাতকদের বিদেশে আন্তর্জাতিক প্রতিযোগিতামূলক প্রবেশিকা পরীক্ষায় অংশ নিতে সক্ষম করবে।
চন্দ্রকীর্তি
সংক্ষিপ্ত জীবনী
চন্দ্রকীর্তি দক্ষিণ ভারতের সামন্ত নামক স্থানে এক ব্রাহ্মণ পরিবারে জন্মগ্রহণ করেন। তিনি নালন্দা বিশ্ববিদ্যালয়ে অধ্যয়ন করেন।
রচনা
চন্দ্রকীর্তি নাগার্জুন রচিত মূলমধ্যমককারিকা গ্রন্থের ওপর প্রসন্নপাদ এবং মধ্যমকাবতার নামক টীকাভাষ্য রচনা করেন। মধ্যমকাবতার গ্রন্থটি তিব্বতী বৌদ্ধধর্মে মধ্যমক দর্শন অধ্যয়নের প্রধান গ্রন্থ রূপে বিবেচিত।
রংবাজ (২০১৭-এর চলচ্চিত্র)
রংবাজ শামীম আহমেদ রনি এবং আব্দুল মান্নান এর যৌথ পরিচালনায় নির্মিত ২০১৭ সালের বাংলাদেশী চলচ্চিত্র। এটি শ্রীকান্ত মেহতা ও মহেন্দ্র সনির প্রযোজনায় শ্রী ভেঙ্কটেশ ফিল্মস এবং রুপরং ফিল্ম লিমিটেড এর ব্যানারে নির্মাণ করা হয়। এটি ভারতীয় প্রযোজনা প্রতিষ্ঠান শ্রী ভেঙ্কটেশ ফিল্মসের ব্যানারে নির্মাণ করা প্রথম চলচ্চিত্র যা শুধুমাত্র বাংলাদেশী প্রেক্ষগৃহে মুক্তি দেওয়া হয়। চলচ্চিত্রটি শ্রী ভেঙ্কটেশ ফিল্মস এন্টারটেইন্টমেন্টের ব্যানারে নির্মিত প্রথম কোন বাংলাদেশী উদ্যোগ। চলচ্চিত্রটিতে প্রধান চরিত্রে অভিনয় করেন সুপারস্টার শাকিব খান এবং শবনম বুবলি  এছাড়াও সহ-তারকা হিসেবে রজতাভ দত্ত, অমিত হাসান এবং সাদেক বাচ্চু অভিনয় করেন।
চলচ্চিত্রটি ২০১৭ সালে ২ সেপ্টেম্বর ঈদুল আযহা উপলক্ষে প্রায় ১৩০টি প্রেক্ষাগৃহে মুক্তি দেওয়া হয়।
উৎপাদন
রঙ্গবাজারের শুটিং ১৮ এপ্রিল ২০১৭ সালে শুরু হয়। ছবিটির প্রথম ভাগের সম্পূর্ণভাবে পাবনায় ১০ দিন ধরে চিত্রিত হয়। ছবিটি দ্বিতীয় ভাগের শুটিং ঢাকায় করা হয়। চলচ্চিত্রের শেষ ভাগের শুটিং ঢাকা ও পাবনায় চিত্রিত করা ও এতে সময় লাগে ৩০ দিন। সুইজারল্যান্ড এবং ইতালিতে বিভিন্ন স্থানে চলচ্চিত্রেরর সঙ্গীতগুলির জন্য শুটিং করা হয়।  এছাড়া কিছু কলকাতায়ও চিত্রিত করা হয়। চলচ্চিত্রটির শুটিং শেষ করতে সময় লাগে ৪৫ দিন।
সাউন্ডটেক
চলচ্চিত্রটির গান লিখেছেন আলী আকরাম শুভ, সাব্বি গুপ্ত ও দেবু। চলচ্চিত্রটির প্রথম গান ‍‍"ঘুম আমার" ২০ আগস্ট ২০১৭ তারিখে ইউটিউবে মুক্তি দেওয়া হয়।
তথ্য ও যোগাযোগ প্রকৌশল
তথ্য ও যোগাযোগ প্রকৌশল বা আইসিই কয়েকটি বিশ্ববিদ্যালয়ে একটি একাডেমিক প্রোগ্রাম হিসাবে পাঠদান করানো হয় যা তথ্য প্রযুক্তি ক্ষেত্রগুলিকে সংহত করে।
বেশিরভাগ বিশ্ববিদ্যালয়ে তথ্য ও যোগাযোগ প্রকৌশল (আইসিই) বিভাগ তথ্য ও যোগাযোগ প্রকৌশল (আইসিই) - তে স্নাতকোত্তর বিজ্ঞান (প্রকৌশল) ৪ বছরের একটি কোর্স প্রস্তাব করে।
তথ্য ও যোগাযোগ প্রকৌশল (আইসিই) হার্ডওয়্যার এবং সফটওয়্যার, পাশাপাশি নেটওয়ার্কিং ও টেলিযোগাযোগ প্রযুক্তির কম্পিউটার সিস্টেমগুলি ডিজাইন ও উন্নয়ন করার তত্ত্ব ও অনুশীলনকে আচ্ছাদন করে।
প্রোগ্রামটি কম্পিউটার, মোবাইল ফোন, কম্পিউটার সফ্টওয়্যার এবং নেটওয়ার্ক সংরক্ষণ, প্রক্রিয়া, প্রেরণ, পুনরুদ্ধার এবং তথ্য ম্যানিপুলেট করার মতো ইলেকট্রনিক ডিভাইসগুলি ব্যবহার করে। এটি একটি নমনীয় কোর্স কাঠামো, যেখানে শিক্ষার্থীরা পরবর্তী প্রজন্মের প্রযুক্তি বিভাগগুলির একটি বিভাগ অধ্যয়ন করতে বেছে নিতে পারে। যেমনঃ ডিজিটাল মিডিয়া এবং গেমস, এন্টারপ্রাইজ ইনফরম্যাটিকস, এনার্জি ইনফরম্যাটিক্স, কম্পিউটেশনাল গণিত, বৈজ্ঞানিক কম্পিউটিং এবং মেডিকেল / জৈব-তথ্যপূর্ণ। এই মূল বিষয় কম্পিউটার বিজ্ঞান এবং তথ্য প্রযুক্তি বিষয়ক একটি কঠিন তাত্ত্বিক এবং প্রয়োগিক পটভূমি প্রদান করে।
বিস্তারিত
তথ্য ও যোগাযোগ প্রকৌশল (আইসিই) তথ্য প্রযুক্তির (আইটি) প্রকৌশল শাখা যা সম্প্রতি একটি বিশেষ বিষয় হিসাবে আবির্ভূত হয়েছে কারণ এটির ব্যবহার ক্রমশ বৃদ্ধি পাচ্ছে। প্রকৌশলীর এই শাখায়, শিক্ষার্থীদের যোগাযোগ ব্যবস্থা সম্পর্কে শিক্ষা দেওয়া হয় যার অধীনে তারা বেতার সিস্টেম ডিজাইন, রাডার সিস্টেম এবং কম্পিউটেশাল ইলেক্ট্রোম্যাগনেটিক সম্পর্কে জানতে পারে। অন্যান্য দিক যা শিক্ষার্থীরা জানতে পারবে সেগুলো স্যাটেলাইট যোগাযোগ ও টেলিযোগাযোগ ব্যবস্থা সম্পর্কিত যা মোবাইল ফোন এবং ইন্টারনেট প্রযুক্তির জন্য অত্যন্ত গুরুত্বপূর্ণ। এই কোর্সের মাধ্যমে, ভয়েস, ভিজুয়াল এবং ডেটা দ্বারা অবিলম্বে সংযোগটি কীভাবে সরবরাহ করতে হয় তা শিক্ষার্থীরা জানতে পারে।
সৈয়দ আলতাফ হোসেন (ক্রিকেটার)
সৈয়দ আলতাফ হোসেন (১৯৩৮ – ২৬ ফেব্রুয়ারি ২০১৯) একজন বাংলাদেশী ক্রিকেটার ও ক্রিকেট কোচ ছিলেন। ১৯৬০-এর দশকে তিনি পূর্ব পাকিস্তানে খেলেছিলেন ও পরে বাংলাদেশ ক্রিকেট দলের কোচ হিসেবে দায়িত্ব পালন করেন। ১৯৯৯ সালে তিনি জাতীয় ক্রীড়া পুরস্কার লাভ করেন।
সৈয়দ আলতাফ হোসেন ১৯৩৮ সালে পশ্চিমবঙ্গের হুগলিতে জন্মগ্রহণ করেন। তার বাবা ব্রিটিশ ইন্ডিয়া শিপিং কোম্পানিতে চাকরি করতেন। ১৯৪৭ সালে দেশভাগের সময়, সাম্প্রদায়িক দাঙ্গায় তার দুই বড় ভাইয়ের মৃত্যু হলে তিনি মায়ের সাথে ঢাকায় চলে আসেন।
তিনি ডানহাতি ফাস্ট বোলার ছিলেন। ১৯৫৪ সালে তিনি ঘরোয়া ক্রিকেট জীবন শুরু করেন। ১৯৬১-৬২ সালে করাচিতে অনুষ্ঠিত কায়েদ-ই-আজম ট্রফিতে, পূর্ব পাকিস্তান দলের হয়ে করাচি সবুজ দলের বিপক্ষে প্রথম-শ্রেণীর ক্রিকেটে তার অভিষেক ঘটে। অভিষেক খেলায় তিনি কোন উইকেট লাভ করতে ব্যর্থ হন। পরের ম্যাচেও তিনি উইকেট শুন্য থাকেন। মার্চ ১৯৬৫ সালে করাচি জাতীয় স্টেডিয়ামে, তিনি ঢাকার হয়ে ঢাকা বিশ্ববিদ্যালয়ের বিপক্ষে খেলেন। এই খেলায় তিনি ২/২০ ও ৩/৯ উইকেট নেন ও ঢাকা দলের বিজয়ে বড় অবদান রাখেন। ১৯৬৫ সালে নিউজিল্যান্ড ক্রিকেট দলের বিপক্ষে পাকিস্তানের ঘোষিত ১৪ জনের দলে তিনি সুযোগ পান। তবে তিনি মূল একাদশের হয়ে টেস্ট খেলার সুযোগ পাননি। তিনি ঘরোয়া ক্রিকেটে মোহামেডান স্পোর্টিং ক্লাব, ঢাকা ওয়ান্ডারার্স, পিডব্লুডি, পূর্ব পাকিস্তান জিমখানা ও শান্তিনগরের হয়ে খেলেছেন। ১৯৬১ থেকে ১৯৬৯ পর্যন্ত তিনি পাকিস্তানের ঘরোয়া প্রথম শ্রেণির ক্রিকেট দল পূর্ব পাকিস্তান ক্রিকেট দলের অন্যতম সদস্য ছিলেন। সামগ্রিকভাবে, তিনি পূর্ব পাকিস্তানের বিভিন্ন দলের হয়ে ছয়টি প্রথম-শ্রেণীর ম্যাচ খেলেন। তিনি কায়েদে আজম ট্রফি ও আইয়ুব ট্রফিতেও খেলেছেন।
খেলা থেকে অবসরের পর তিনি আম্পায়ার হিসেবে নাম লেখান ও ১৯৭০ সালে প্রথম শ্রেণির ম্যাচে আম্পায়ারের দায়িত্বও পালন করেন। তারপর কোচিং করানো শুরু করেন। ১৯৭১ সালে বাংলাদেশ স্বাধীন হওয়ার পর তিনি কোচ হিসেবে জাতীয় ক্রীড়া পরিষদে যোগ দেন। ২৫ বছর এখানে চাকরি করেন। সেখান থেকেই তিনি বাংলাদেশের ক্রিকেটের সাথে যুক্ত হন। ১৯৮৬ সালে শ্রীলঙ্কায় অনুষ্ঠিত এশিয়া কাপে প্রথমবারের মতো আন্তর্জাতিক ক্রিকেটে বাংলাদেশের অভিষেক হয়, তিনি সেই দলের কোচ ছিলেন। ১৯৯০ সালে তিনি ভারতে অনুষ্ঠিত এশিয়া কাপে বাংলাদেশ দলের কোচ ছিলেন। ১৯৯৭ সালে নারী ক্রিকেট দল গড়ে তোলার জন্য বিসিসি তাকে দায়িত্ব প্রদান করে। তিনি জাতীয় দল ও জাতীয় মহিলা দল ছাড়াও ‘এ’ দল ও বয়সভিত্তিক দলগুলোর কোচও ছিলেন। এছাড়া ঘরোয়া ক্রিকেটে সূর্যতরুণ,  বাংলাদেশ বিমান, সিটি ক্লাব সহ বিভিন্ন ক্লাবের কোচ ছিলেন। ২০০৬ সালে কোচিং থেকে অবসর নেন।
ব্যক্তিজীবনে তিনি এক ছেলে ও দুই মেয়ের পিতা ছিলেন। ২৬ ফেব্রুয়ারি ২০১৯ সালে তিনি বার্ধক্যজনিত নানা অসুস্থতায় দিনগত রাতে মৃত্যুবরণ করেন।
রাষ্ট্রবিজ্ঞানের ইতিহাস
রাষ্ট্রবিজ্ঞানের ইতিহাস বিষয়টি সামাজিক বিজ্ঞানের ভিন্ন শাখা হিসেবে তুলনামূলকভাবে দেরিতে এসেছে। রাষ্ট্রবিজ্ঞান রাজনৈতিক দর্শন থেকে আলাদা নয় এবং এই আধুনিক শাখার পূর্বগামী ধারণাসমূহ হল নৈতিক দর্শন, রাজনৈতিক অর্থনীতি, রাজনৈতিক ধর্মতত্ত্ব, ইতিহাস ও অন্যান্য মাননির্ধারক শাখা।
ডির্ন্ডল
thumb|right|ডির্ন্ডল পরিহিত একজন নারী ডির্ন্ডল (Dirndl) হচ্ছে দক্ষিণ জার্মানি, লিখ‌টেন্স‌টাইন, এবং অস্ট্রিয়ার নারীদের পরিহিত একপ্রকার ঐতিহ্যবাহী পোশাক। ঐতিহাসিকভাবে আলপাইন কৃষাণীদের এ ধরনের পোশাক পরিধান করতে দেখা যেতো। ড্রিন্ডলকে অনুসরণ করে তৈরিকৃত ঢিলেঢালা পোশাক ল্যান্ডহসমোড নামে পরিচিত।
রাষ্ট্রবিজ্ঞানের ইতিহাস
পশ্চিমা
সক্রেটিসীয় রাজনৈতিক দার্শনিকগণ পশ্চিমা রাজনৈতিক ভাবধারার পূর্বসূরি; তন্মধ্যে উল্লেখযোগ্য হলেন অ্যারিস্টটল (খ্রিষ্টপূর্ব ৩৮৪-৩২২ অব্দ), যাকে রাষ্ট্রবিজ্ঞানের জনক বলে অভিহিত করা হয়। অ্যারিস্টটলই প্রথম ব্যক্তি যিনি রাষ্ট্রবিজ্ঞানের কার্যকর সংজ্ঞা প্রদান করেন। তিনি রাষ্ট্রবিজ্ঞানকে বিজ্ঞানের উল্লেখযোগ্য শাখা বলে মনে করতেন এবং এটি সামরিক বিজ্ঞানসহ অন্য শাখাগুলোর উপর বিশেষ কর্তৃত্ব ধরে রেখেছে। প্লেটো ও অ্যারিস্টটলদের মত রাজনৈতিক দার্শনিকগণ এমনভাবে রাজনৈতিক চিন্তাধারার বিশ্লেষণ শুরু করেন যে তা রাষ্ট্রবিজ্ঞানের বৈজ্ঞানিক ধারণাসমূহে অধিকতর গুরুত্ব বহন করে, যা তাদের পূর্বের গ্রিক দার্শনিকগণ যেভাবে এই বিষয়টিকে চিত্রায়িত করেছিলেন তার বিপরীত। প্লেটোর পূর্বে রাজনীতির উপর উল্লেখযোগ্য বক্তব্য প্রদান করেছিলেন সে সময়ের কবি, ইতিহাসবেত্তা ও বিখ্যাত নাট্যকারগণ।
ডির্ন্ডল
বিবরণ
বডিস, ব্লাউজ, ফুল স্কার্ট এবং এপ্রন মিলে ডির্ন্ডল পোশাক তৈরি। ডির্ন্ডল একটি ব্যয়বহুল পোশাক। সাদাসিধে, এক কাজ করা একটি আধুনিক ডির্ন্ডলও যথেষ্ট ব্যয়বহুল, যখন এটি হাতে ছাপা সিল্কের কাপড় দ্বারা তৈরি হয়। দক্ষিণ জার্মান ভাষাগত ধাঁচে ডির্ন্ডল বলতে কমবয়সী নারীকে বোঝানো হয়, এবং সেখানে পোশাকটার নাম হচ্ছে ডির্ন্ডলক্লেইড। বর্তমানে অবশ্য নারী ও পোশাক উভয়কে নির্দেশ করতেই ডির্ন্ডল শব্দটি প্রচলিত।
রাষ্ট্রবিজ্ঞানের ইতিহাস
আলোকিত যুগ
নব্য পশ্চিমা দর্শনের ভিত্তি স্থাপিত হয় আলোকিত যুগে যা পৃথক গির্জা ও রাজ্যের প্রয়োজনীয়তার প্রতি জোর দেয়। এর সাথে সামঞ্জস্যপূর্ণ নীতিগুলো বস্তু বিজ্ঞানের উপর কর্তৃত্ব স্থাপন করে যা সমাজে প্রয়োগ করা যায় ও সামাজিক বিজ্ঞানের উদ্ভব ঘটায়। রাজনীতি গবেষণাগারে অধ্যয়ন করা যেত কারণ এটি সামাজিক প্রতিবেশ ছিল। ১৭৮৭ সালে আলেকজান্ডার হ্যামিলটন লিখেন, "রাষ্ট্রবিজ্ঞান অন্যান্য বিজ্ঞানের মত অনেকাংশে বিকশিত হয়েছে।" মার্কুইস দার্গেনসন ও আব দ্য সাঁ-পিয়ের দুজনেই রাজনীতিকে বিজ্ঞান হিসেবে উল্লেখ করেছেন; তন্মধ্যে দার্গেনসন একজন দার্শনিক এবং দ্য সাঁ-পিয়ের আলোকিত যুগের সংস্কারক ছিলেন।
ভারত
ভারতে চাণক্য খ্রিষ্টপূর্ব ৩য় শতাব্দীতে অর্থশাস্ত্র রচনা করেন, যা ভারতের অন্যতম প্রাচীন রাষ্ট্রবিজ্ঞান সম্পর্কিত রচনা হিসেবে উল্লেখিত হয়ে থাকে। অর্থশাস্ত্র রাজনৈতিক চিন্তাধারার একটি প্রামাণ্য ইতিহাস, যেটাতে আন্তর্জাতিক সম্পর্ক, যুদ্ধের কৌশল, রাজস্ব নীতিসহ অন্যান্য বিষয় সম্পর্কে আলোচনা রয়েছে।
ডির্ন্ডল
বিবরণ
শীতকালীন ডির্ন্ডল যথেষ্ট ভারী একটি পোশাক। উষ্ণতা আনার জন্য এধরনের ডির্ন্ডল তৈরিতে মোটা তুলা, লিনেন, ভেলভেট, বা উলের কাপড় ব্যবহৃত হয়, এবং পোশাকটি হয় ফুল হাতা। সেই সাথে রংও সাধারণত হয় গাঢ়। গ্রীষ্মকালী ডির্ন্ডলগুলো হয় হাফ হাতা, হালকা রং-এর কাপড়ের কাজ, এবং কাপড়টি হয় সাধারণত তুলা, সিল্কের।
রাষ্ট্রবিজ্ঞানের ইতিহাস
ভারত
প্রাচীন ভারতের রাজনীতির পূর্বসূরির মধ্যে উল্লেখযোগ্য রচনা হল হিন্দুধর্মের চারটি বেদের মধ্যকার তিনটি বেদ, এবং মহাভারত ও পালি ত্রিপিটক। উল্লেখিত তিনটি বেদ হল ঋগ্বেদ, সংহিতা ও ব্রাহ্মণ। চাণক্যের সময়ের প্রায় দুইশত বছর পর মনুসংহিতা প্রকাশিত হয়, যা সে সময়ের ভারতের আরেকটি গুরুত্বপূর্ণ রাজনৈতিক প্রামাণ্য গ্রন্থ।
চীন
কনফুসীয়বাদ ও তাওবাদ মূলত ধর্ম হিসেবে পরিচিত হলেও এতে মৌলিক রাজনৈতিক দর্শন রয়েছে। যুক্তিবাদ ও মহিবাদসহ এই রাজনৈতিক দর্শন প্রাচীন চীনের শরৎ বসন্ত কাল থেকে উদ্ভূত হয়েছিল। চীনের ইতিহাসে এই সময়টি চীনা দর্শনের স্বর্ণযুগ ছিল, কারণ এই সময়ে অনেকগুলো ভিন্ন ধারণার জন্ম হয় যা মুক্তভাবে আলোচিত হত। শরৎ বসন্ত কালে সামরিক কৌশল ও রাজনৈতিক পদ আরোহণ মানব জীবনের দিকগুলো আধ্যাত্মিকতার প্রতি মানুষের আকর্ষণের মধ্য দিয়ে প্রভাবিত হয়।
ডির্ন্ডল
বিবরণ
পোশাকটি পরিধানের ক্ষেত্রে যেসকল উপকরণ ব্যবহৃত হয় তার মধ্যে আছে কোমরের কাছ থেকে বাধা লম্বা এপ্রোন, ওয়েস্টকোট, বা উলের শাল। কিছু কিছু স্থানে বিভিন্ন রঙের হাতে ছাপা সিল্কের স্কার্ফ ও এপ্রোনও ব্যবহার করা হয়। এই পোশাকের সজ্জার সাথে অলংকারও যথেষ্ট গুরুত্বপূর্ণ। ডির্ন্ডলের সাথে ব্যবহৃত অলংকারের মধ্যে আছে রূপা, হরিণ বা অন্য কোনো প্রাণীর দাঁতের তৈরি গলার হার এবং কানের দুল। খুবই ঠান্ডা আবহাওয়ায় যেসকল ডির্ন্ডল ব্যবহৃত হয়, সেগুলো গলা হয় অপেক্ষাকৃত লম্বা এবং সামনে অতিরিক্ত বোতাম দেওয়া থাকে, এছাড়া উলের টুপি (হ্যাট) ব্যবহৃত হয়।
ডির্ন্ডলের গেরো এবং এপ্রোন কিছু ক্ষেত্রে পরিহিত মেয়েটির বৈবাহিক অবস্থা নির্দেশ করে। যেমন: গেরো যদি মেয়েটির বামপাশ ঘেষে থাকে, তবে নারীটিকে অবিবাহিত ধরা হয়, এবং, তা ডানপাশ ঘেষে থাকলে ধরা হয় বিবাহিত, বা কোনো সম্পর্কে জড়িত, বা বাগদত্তা। এবং যদি গেরোটি কোনো মেয়ের পেছন দিকে বাধা থাকে তবে তাকে বিধবা ধরা হয়।
রাষ্ট্রবিজ্ঞানের ইতিহাস
মধ্যপ্রাচ্য
ইবন সিনা ও মায়মোনিদেসসহ মধ্যপ্রাচ্যের অ্যারিস্টটলবাদীগণ অ্যারিস্টটলের অভিজ্ঞতাবাদের ঐতিহ্য ধরে রাখেন এবং অ্যারিস্টটলের কাজের উপর বিশদ মন্তব্য রচনার মধ্য দিয়ে তার রাজনৈতিক বিশ্লেষণকে বাঁচিয়ে রাখেন। আরব পরবর্তীকালে অ্যারিস্টটলের রাষ্ট্রবিজ্ঞানের ভাবধারা থেকে সরে যায় এবং প্লেটোর রিপাবলিক রচনার দিকে মনোনিবেশ করে। এর ফলে রিপাবলিক ইহুদি-ইসলামি রাজনৈতিক দর্শনের ভিত্তি হয়ে ওঠে, যা আল ফারাবী ও ইবনে রুশদের রচনাবলিতে দেখা যায়।
ওমর খৈয়ামের রুবাইয়াৎ ও ফেরদৌসীর শাহনামার মত রচনাবলিতে মধ্যযুগীয় পারস্যের রাজনৈতিক বিশ্লেষণের প্রমাণ পাওয়া যায়।
বাংলাদেশের স্বাধীনতার ঘোষক
220px|থাম্ব|স্বাধীনতা ঘোষণা করে গ্রেফতার হওয়ার পর করাচি বিমানবন্দরে দুইজন পুলিশ কর্মকর্তার সামনে উপবিষ্ট শেখ মুজিবুর রহমান, ১৯৭১ পাকিস্তান থেকে পূর্ব পাকিস্তানের স্বাধীনতার ঘোষণা যিনি দিয়েছিলেন তাকে বাংলাদেশের স্বাধীনতার ঘোষক বলা হয়ে থাকে। শেখ মুজিবুর রহমান বাংলাদেশের স্বাধীনতার ঘোষক।       মুজিবের পর আওয়ামী লীগ নেতা এম. এ. হান্নান এবং তৎকালীন সময়ের মেজর জিয়াউর রহমান স্বাধীনতার ঘোষণাটি পাঠ করেন। তবে বাংলাদেশের স্বাধীনতার ঘোষক হিসেবে জিয়াউর রহমানকে দাবি করা হয় যা ইতিহাস বিকৃতি হিসেবে সমালোচিত।      বাংলাদেশের স্বাধীনতা বিরোধী মার্কিন যুক্তরাষ্ট্রের ১৯৭১ এর তৎকালীন রিচার্ড নিক্সনের শাসনামলের সকল কূটনৈতিক গোপন নথিতে শেখ মুজিবুর রহমানকে স্বাধীনতার ঘোষক বলা হয়েছে।
২৬শে মার্চের শেখ মুজিবুর রহমানের ঘোষণা
থাম্ব|[[চিত্র:Bangobandhu_2.jpg|থাম্ব]] পাকিস্তানি সেনাবাহিনী যখন গণহত্যা শুরু করে তখন ধানমণ্ডির ৩২ নং বাড়িতে শেখ মুজিবুর রহমান ২৫ মার্চ রাত ১২টা ২০ মিনিটে তিনি আনুষ্ঠানিকভাবে বাংলাদেশের স্বাধীনতা ঘোষণা করেন:
একই সময়ে আরো একটি বার্তা পাঠানো হয় যা ছিল:
ঘোষণা দুটি বাংলায় অনুবাদ করে প্রচার করা হয়েছিল বলে বিভিন্ন মাধ্যমে প্রাপ্ত ঘোষণাগুলোর মধ্যে কিছুটা শাব্দিক তারতম্য দেখা যায়। এই ঘোষণাগুলো পূর্বপ্রস্তুতকৃত এবং অনেক আগেই টেপ করে রাখা হয়েছিল বলে ধারণা করা হয়।
২৬শে মার্চের মার্কিন ডিফেন্স ইন্টেলিজেন্স এজেন্সির (ডি আই এ) রিপোর্টে শেখ মুজিবের স্বাধীনতার ঘোষণার উল্লেখ করা হয়,
Pakistan was thrust into civil war today when Sheikh Mujibur Rahman proclaimed the east wing of the country to be ''the sovereign independent people's republic of Bangla Desh (শেখ মুজিবুর রহমান দেশের পূর্ব শাখাকে সার্বভৌম স্বাধীন গণপ্রজাতন্ত্রী বাংলা দেশ হিসাবে ঘোষণা করে পাকিস্তানকে আজ গৃহযুদ্ধের দিকে ঠেলে দিয়েছেন।)
ওয়্যারলেসে ইংরেজিতে স্বাধীনতার যে ঘোষণা দেওয়া হয় এ বিষয়ে লন্ডনের দ্য ডেইলি টেলিগ্রাফ পত্রিকার সাংবাদিক ও দক্ষিণ এশিয়া করেসপনডেন্ট ডেভিড লোশাক লিখেছেন, উল্লেখ্য যে, ডেভিড লোশাক সর্বপ্রথম বঙ্গবন্ধুর স্বাধীনতা ঘোষণার বিষয়টি উল্লেখ করেছিলেন। এই ঘোষণার পরপরই তাকে গ্রেফতার করা হয়। ঘোষণার স্মৃতিচারণ করে গণপরিষদে মুজিব বলেন, ...যখন আমি বুঝতে পারলাম, আর সময় নেই এবং আমার সোনার দেশকে চিরদিনের মতো ছেড়ে যেতে হচ্ছে, তখন আমার মনে হলো, এই বুঝি আমার শেষ। তখন আমি চেষ্টা করেছিলাম কেমন করে বাংলার মানুষকে এ খবর পৌছিয়ে দেই এবং আমি তা পৌছিয়ে দিয়েছিলাম তাদের কাছে। সেদিন আমি লাশ দেখেছি, রক্ত আমি দেখেছি। সেই রক্তের ওপর দিয়ে আমাকে নিয়ে যাওয়া হয় - সেই রক্তাক্ত মানুষের লাশের পাশ দিয়ে আমাকে নিয়ে যাওয়া হয়। [তিনি কেঁদে ফেলেন] সে আগুন আমি দেখেছি। শুধু বলেছিলাম আমাকে তোমরা হত্যা করো, আমার মানুষকে মেরো না...।
অধ্যাপক আবু সাইয়িদ লিখেছেন, তখন আমি পাবনার নির্বাচনী এলাকা হতে নির্বাচিত তদানীন্তন পাকিস্তানের জাতীয় পরিষদ সদস্য। বঙ্গবন্ধুর নির্দেশে পদ্মা-যমুনার বাঁকে জড়ানাে এই অঞ্চলটি তখন উদ্বেল এবং উত্তাল অস্থির উত্তেজনা। প্রতিরােধ মানসিকতা প্রজ্জ্বলিত। ২৫শে মার্চ রাতে ঢাকায় কি ঘটেছে জানিনা। সকালে ঢাকা বেতারে ভিন্ন কণ্ঠ, উর্দু বয়ান শুনে মনে হলাে ভয়ংকর কিছু একটা ঘটেছে। বুঝলাম অসহযােগ আন্দোলন নেই। আন্দালন সশস্ত্র। লড়াই আসন্ন। থানা থেকে অস্ত্র নিয়ে নিলাম। দুপুরে সিরাজগঞ্জ থেকে লােক এলাে,  সিরাজগঞ্জ ওয়ারলেস স্টেশন থেকে পাঠানাে একটি মেসেজ পেলামঃ “ পাকিস্তান সেনাবাহিনী অতর্কিতভাবে পিলখানায় ইপিআর ঘাঁটিতে হামলা চালিয়ে... আল্লাহ আপনাদের মঙ্গল করুন। জয় বাংলা শেখ মুজিবুর রহমান ২৫শে মার্চ, ১৯৭১।"
এই ঘোষণাটি হাতে পেয়েই নগরবাড়ি সহ বিভিন্ন এলাকায় প্রতিরােধ শুরু হয়ে গেলাে। পাকবাহিনীর মােকাবিলা করে অর্ধ শত মুক্তিযােদ্ধা নগরবাড়ীর নিকট ডাববাগানে প্রাণ দিয়েছেন। একটি জাতির স্বাধীনতার পটভূমি বিরাট এবং বিস্তীর্ণ। হাজার লােকের আত্মদান, ত্যাগ তিতিক্ষা ,  জেল জুলুম ,  রক্তের বিনিময়ে স্বাধীনতার মুকুর মুঞ্জরিত হয়।
মুজিবনগর সরকারের বাংলাদেশের স্বাধীনতার আনুষ্ঠানিক ঘোষণাপত্রে বলা হয়, …যেহেতু উল্লিখিত বিশ্বাসঘাতকতামূলক কাজের জন্য উদ্ভূত পরিস্থিতির পরিপ্রেক্ষিতে বাংলাদেশের সাড়ে সাত কোটি মানুষের অবিসংবাদিত নেতা শেখ মুজিবুর রহমান জনগণের আত্মনিয়ন্ত্রণাধিকার অর্জনের আইনানুগ অধিকার প্রতিষ্ঠার জন্য ১৯৭১ সালের ২৬শে মার্চ ঢাকায় যথাযথভাবে স্বাধীনতা ঘোষণা করেন, এবং বাংলাদেশের অখণ্ডতা ও মর্যাদা রক্ষার জন্য বাংলাদেশের জনগণের প্রতি উদাত্ত আহ্বান জানান;…
১৯৭১ সালে বাংলাদেশে স্বাধীনতা যুদ্ধের গণহত্যা ও অপারেশন সার্চলাইটের অন্যতম পরিকল্পনাকারী টিক্কা খান বলেন, মুজিবকে গ্রেফতার করা হয়েছিলাে, কেননা আমি নিজে মুজিবের স্বাধীনতা ঘােষণার স্বকণ্ঠ বাণী শুনেছি। ২৬শে মার্চ, ১৯৭১ মার্কিন পররাষ্ট্রমন্ত্রী হেনরি কিসিঞ্জার এবং সি.আই.এ. প্রধান রিচার্ড হেলমস বাংলাদেশের স্বাধীনতার ঘোষণা সম্পর্কে আলোচনা করেন:
ঘোষণার প্রচার
শেখ মুজিবুর রহমানের ঘোষণাটি তিনটি মাধ্যম থেকে প্রচারিত হয়। স্বাধীনতার ঘোষণা প্রচারের উদ্দেশ্যে অনেক পূর্বেই শেখ মুজিবুর রহমান লোকচক্ষুর অগোচরে ট্রান্সমিটার স্থাপন করিয়েছিলেন। স্বাধীনতার ঘোষণার পরপরই পূর্বপরিকল্পনা অনুযায়ী তা চট্টগ্রাম পাঠিয়ে দেয়া হয়। স্বাধীন বাংলা বেতার কেন্দ্রের জনৈক ওয়ার করেসপন্ডেনটের মতে,
পাক-বাহিনীর গণসংযোগ অফিসার সিদ্দিক সালিক তার বিতর্কিত বই উইটনেস টু সারেন্ডার-এ বলেন,
জনৈক কলামিস্ট স্বাধীনতার ঘোষণার স্মৃতিচারণ করে লিখেছেন, একাত্তরে মার্চের ২৫ তারিখ রাতে সেই ধ্বংসতাণ্ডবের মধ্যে ইত্তেফাক অফিসের প্রায়ান্ধকার বার্তাকক্ষে বসে ট্রানজিস্টারের নব ঘুরাচ্ছিলেন অগ্রজ সাংবাদিক সৈয়দ শাহজাহান। আমরা ক’জন সেই অবরুদ্ধভাবে শোনার চেষ্টা করছিলাম বিভিন্ন স্টেশনের সংবাদ। তখনই আমরা চাপা উল্লাসে ফেটে পড়েছিলাম বঙ্গবন্ধুর স্বাধীনতা ঘোষণার অস্ফুট শব্দ শুনে। আমাদের সেই উল্লাস চাপা পড়েছিল স্বয়ংক্রিয় আগ্নেয়াস্ত্রের শব্দে।
মুজিবনগর সরকার কর্তৃক আনুষ্ঠানিক ঘোষণাপত্র
মুজিবনগর মুজিবনগর সরকার গঠিত হবার পর তাজউদ্দীন তাজউদ্দীন আহমেদের নির্দেশে একটি আনুষ্ঠানিক স্বাধীনতার ঘোষণাপত্র প্রস্তুত করা হয়:
মার্কিন গোপন নথিতে বাংলাদেশের স্বাধীনতা ঘোষণা
আমেরিকান স্টেট ডিপার্টমেন্টের দক্ষিণ এশিয়া সংকট ১৯৭১ এই শিরোনামের সকল গোপন নথি পাকিস্তান ও বাংলাদেশ বিষয়ক। ২ মার্চ থেকে পাকিস্তানের রাজনৈতিক পরিস্থিতি নিয়ে অনুষ্ঠিত সকল রিপোর্ট এবং মিটিং এর বিস্তারিত পাওয়া যায় এই সংকলনে।
৬ মার্চ ১৯৭১
থাম্ব|আমেরিকার প্রেসিডেন্ট রিচার্ড নিক্সন এবং পররাষ্ট্র মন্ত্রী হেনরি কিসিঞ্জার ১৯৭১ সালের মার্চ ৬ এ হোয়াইট হাউজ সিচুয়েশন রুমে একটি হাই প্রোফাইল মিটিং হয় সেখানে মার্কিন নিরাপত্তা উপদেষ্টা হেনরি কিসিঞ্জার , সি আই এ ও স্টেট ডিপার্টমেন্ট এর   সিনিয়র রিভিউ গ্রুপ মিটিং ওয়াশিংটন, ৬ মার্চ ১৯৭১ থেকে কে কিছু লাইন তুলে ধরা হোল । এই সভায় স্টেট ডিপার্টমেন্টের এলক্সিস জনসন বলেন
"আমরা পরিস্থিতি সম্পর্কে আজ বিকেলে ব্রিটিশ সঙ্গে কথা বলা হবে। মুজিব ১৬২ আসন থেকে ১৬০ টি    গত নির্বাচনে জয়লাভ করেছেন, এটি তার  অনুপম রাজনৈতিক নিয়ন্ত্রণ আছে। তিনি মার্কিন দিকে বন্ধুত্বপূর্ণ। পশ্চিম পাকিস্তানে ভুট্টো প্রায়  মার্কিনদের সাথে বন্ধুত্বপূর্ণ নয় । আমরা হয়ত এই দুই দেশকে এক সাথে রাখতে তাদের সাথে সমঝোতার ব্যবস্থা করতে পাড়ি, কিন্তু তা  হবার সম্ভবনা খুবই কম । এখন শুধু প্রশ্ন তারা কীভাবে বিভক্ত হবে এবং টা কত বড় আকারে বিভক্ত হবে"